רוברט ארסקין

רוברט ארסקין (באנגלית: Robert Erskine; 1735 – 2 באוקטובר 1780) היה מהנדס וממציא סקוטי שהיגר לארצות הברית והיה לקולונל במלחמת העצמאות של ארצות הברית, לקרטוגרף (צייר מפות) הראשי של ג'ורג' וושינגטון ולגאוגרף הצבא.

ארסקין למד באוניברסיטת אדינבורו ונודע כמהנדס וממציא כבר בסקוטלנד. הוא המציא מספר מכשירי מדידה כגון פלנימטר, מנועים הידראוליים ומשאבות. ב-1771 נבחר לעמית החברה המלכותית.

באותה שנה הוזמן על ידי בעל מפעל מתכת ברינגווד, ניו ג'רזי, להציל את המפעל (כיום נמצא אתר המפעל בשטח אחוזה בשם Ringwood Manor). ארסקין נסע לארצות הברית ופעל להצלת המפעל. עם פרוץ מלחמת העצמאות של ארצות הברית הביע ארסקין סימפתיה למתיישבים ודאג לפועליו. הוא ארגן אותם במיליציה ובאוגוסט 1775 התמנה למפקדה. עם פרוץ הלחימה עיצב שרשרת מכשולים דמויי דודקהדרון (Chevaux-de-Frise) שחסמה את הנהר על מנת למנוע מהצי הבריטי להפליג במעלה נהר האדסון לניו אינגלנד (ידועה בשם Hudson River Chain). הוא זכה לתשומת לבו של מפקד הכוחות האמריקניים, הגנרל וושינגטון שמינה אותו לגאוגרף ולסייר הראשי של הצבא ב-1777. ארסקין צייר 275 מפות מפורטות של צפון-מזרח ארצות הברית, שהיו בעלות ערך רב לצבא המתיישבים וגם כיום הן בעלות ערך היסטורי רב.

ארסקין נפטר מדלקת ריאות ברינגווד, ניו ג'רזי.

לקריאה נוספת
 Albert Henry Heusser, George Washington's map maker: a biography of Robert Erskine, Rutgers University Press, 1928

קישורים חיצוניים
 גאוגרף הצבא
 פרופיל באתר מיפוי
 מהנדסים במלחמת העצמאות האמריקאית
 

בוגרי אוניברסיטת אדינבורו
אנשי צבא אמריקאים במלחמת העצמאות של ארצות הברית
קרטוגרפים סקוטים
ממציאים סקוטים
עמיתי החברה המלכותית
אמריקאים שנולדו ב-1735
אמריקאים שנפטרו ב-1780